OpenLLM-France/wikimedia huggingface dataset:
# Antifer

Antifer és un gènere extint de mamífers artiodàctils de la família dels bòvids que visqueren a Sud-amèrica des del Pliocè superior fins al Plistocè superior, fa entre 12.000 i 3,6 milions d'anys. Se n'han trobat restes fòssils a l'Argentina, el Brasil, l'Uruguai i Xile. Pesava entre 120 kg i uns 207 kg, segons les estimacions, xifres que el situen entre els cérvols sud-americans més grossos de tots els temps. Tenia el banyam situat més cap als costats que en els altres odocoileïnis. Un estudi publicat el 2020 calculà que l'espècie A. ensenadensis tenia el cervell just per sota de 300 g, cosa que donaria un quocient d'encefalització de 0,63-0,68.

## Referències

* 1 2 Entrada «Antifer» de la Paleobiology Database (en anglès). [Consulta: 29 gener 2024].
* ↑ Cassini, Muñoz i Merino, 2016, p. 316.
* ↑ Fontoura et al., 2020, p. 1.224 i 1.234.
* ↑ Fontoura et al., 2020, p. 1.224.
* ↑ Fontoura et al., 2020, p. 1.234.

## Bibliografia

* Cassini, G. H.; Muñoz, N. A.; Merino, M. L.. «Evolutionary History of South American Artiodactyla». A: Agnolín, F. L.; Lio, G. L.; Brissón Egli, F.; Chimento, N. R.; Novas, F. E. Historia Evolutiva y Paleobiogeográfica de los vertebrados de América del Sur (en castellà). Contribuciones del MACN 6, 2016, p. 311-322.
* Fontoura, E.; Ferreira, J. D.; Bubadué, J.; Ribeiro, A. M.; Kerber, L. «Virtual brain endocast of Antifer (Mammalia: Cervidae), an extinct large cervid from South America» (en anglès). Journal of Morphology, 281, 10, 2020, pàg. 1.223-1.240. DOI: 10.1002/jmor.21243.
# Herbert Bouffler

Herbert Clifford Bouffler (Hackney, Londres, 16 de febrer de 1881 – ?) va ser un ciclista anglès, que va prendre part en els Jocs Intercalats i als Jocs Olímpics de 1908.
Va guanyar la medalla de plata a la prova de velocitat dels Jocs Intercalats a Atenes per darrere de l'italià Francesco Verri.

## Referències

* ↑ «Herbert Bouffler Olympic Results». sports-reference.com. Arxivat de l'original el 6 de febrer 2013. [Consulta: 24 novembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Confraria d'Arriaga

La Confraria d'Arriaga, anomenada així pel lloc on es reunien les seves juntes, era un territori pairal el senyor del qual era escollit pels membres de la Confraria, encara que sota sobirania dels reis de Navarra i de Castella. Encara que es desconeixen els seus orígens el primer testimoniatge documental és de 1258 i la trajectòria històrica de la Confraria va concloure el 2 d'abril de 1332, data en què es va produir la seva autodissolució i integració del seu territori en el reialme castellà.
El principal element diferenciador era el caràcter electiu del senyor pels mateixos gentilhomes,
| « | «..Et a las veces tomaban por Señor algunos de los fijos de los Reyes; et a las veces al Señor de Vizcaya; et a las veces al de Lara; et a las veces al Señor de los Cameros…» | » |
La Confraria reunia les seves Juntes a Arriaga-Lakua, lloc molt proper a Vitòria, en el que modernament s'ha aixecat una ermita dedicada a Sant Joan, que evoca aquelles juntes medievals.

## Enllaços externs

* Història d'Àlaba Arxivat 2009-08-07 a Wayback Machine.
* El "señorío apartado" de la Cofradía de Arriaga y la incorporación de la Tierra de Álava a la Corona de Castilla en 1332. per Marta López-Ibor Aliño.

## Referències

* ↑ César González Mínguez GÉNESIS DE LA HERMANDAD PROVINCIAL DE ÁLAVA,
* ↑ Crònica d'Alfons XI, citat per César González Mínguez
# Enrique Padilla

Enrique Padilla (12 de juny de 1890 - valor desconegut) va ser un jugador de polo argentí que va competir durant la dècada de 1920.
El 1924 va prendre part en els Jocs Olímpics de París, on guanyà la medalla d'or en la competició de polo. Padilla compartí equip amb Arturo Kenny, Juan Miles, Guillermo Naylor i Juan Nelson. Aquesta va ser la primera medalla d'or argentina de la història en uns Jocs Olímpics.

## Referències

* ↑ «Enrique Padilla Olympic Results». sports-reference.com. Arxivat de l'original el 2020-04-18. [Consulta: 25 març 2018].
* ↑ Un repaso de la historia. El Gráfico, 2008.
# Iason Sappas

Iason Sappas (en grec Ιάσων Σάππας; 1892 - ?) va ser un tirador grec que va competir a començaments del segle xx.
El 1920 va prendre part en els Jocs Olímpics d'Anvers, on disputà quatre proves del programa de tir. Guanyà la medalla de plata en la prova de pistola militar, 30 metres per equips. En la prova de pistola lliure, 50 metres per equips fou quart, fou vuitè en la de pistola lliure, 50 metres i tretzè en la de rifle lliure 300 metres, 3 posicions per equips.

## Referències

* ↑ «Iason Sappas Olympic Results». sports-reference.com. Arxivat de l'original el 30 de setembre 2015. [Consulta: 18 novembre 2017].
# Alfred Carlton Gilbert

Alfred Carlton Gilbert (Salem, Oregon, 15 de febrer de 1884 – Boston, Massachusetts, 24 de gener de 1961) va ser un inventor, atleta, fabricant de joguines i home de negocis estatunidenc.
Gilbert estudià a la Pacific University fins al 1902, quan passà a la de Yale, on va obtenir un títol en medicina esportiva. Consumat atleta, va destacar especialment en salt de perxa, especialitat en què va establir dos rècords mundials. El 1908 va prendre part en els Jocs Olímpics de Londres, on va guanyar la medalla d'or de la prova de salt de perxa del programa d'atletisme. Amb un millor salt de 3m 71cm, la mateixa alçada superada per Edward Cook, aconseguí el batre el rècord olímpic.
Va decidir no practicar la medicina i el 1907 cofundà l'empresa Mysto Manufacturing, fabricant d'elements de màgia, que posteriorment s'anomenà A. C. Gilbert Company. Gilbert va desenvolupar l'Erector Set el 1913, un joc de construcció molt semblant al Meccano.
Abans de 1935 ja havia venut més de 30 milions d'unitats. Amb el temps introduí a la seva línia de productes jocs de química i de microscopi, així com d'altres joguines educatives, acumulant més de 150 patents durant la seva carrera. El 1938, va adquirir els drets de la maqueta de tren American Flyer.
Gilbert fou cofundador de la Toy Manufacturers of America, de la qual va ser el seu primer president.
El 1941 va obrir a Nova York el Gilbert Hall of Science, un primigeni museu de la ciència i la tecnologia que va servir el doble propòsit de fomentar l'interès per la ciència i la venda dels seus productes.
En retirar-se llegà l'empresa al seu fill i després de la seva mort la família es va vendre totes les accions de l'empresa a Jack Wrather.
La ciutat de Salem li dedicà un museu el 1989.

## Referències

* ↑ «A. C. Gilbert Olympic Results». sports-reference.com. Arxivat de l'original el 12 de novembre 2012. [Consulta: 27 abril 2016].
* ↑ Walsh, Tim. Timeless Toys: Classic Toys and the Playmakers who Created Them. Andrews McMeel Publishing, 2005, p. 23–24. ISBN 9780740755712 [Consulta: 12 novembre 2012].

## Enllaços externs

* A. C. Gilbert's Discovery Village
* The A. C. Gilbert Heritage Society
# Habilitat

L' habilitat és el grau de competència d'un subjecte concret enfront d'un objectiu determinat. És a dir, en el moment en el qual s'ha arribat a l'objectiu proposat en l'habilitat, es considera que aquesta s'ha assolit a pesar que aquest objectiu s'hagi aconseguit d'una forma poc depurada i econòmica. Es considera l'habilitat com una aptitud innata o desenvolupada o diverses d'aquestes, i al grau de millora que s'aconsegueixi a aquesta o aquestes mitjançant la pràctica, se la denomina talent.

## Nivells de competència

Els graus de competència o domini d'una habilitat s'expliquen segons el denominat model de Dreyfus:
* novell = l'aprenent copia o aplica les normes del mestre o model, no té en compte el context sinó que la seva atenció es focalitza en el control progressiu de l'habilitat a base de repetir-la; sol necessitar ajuda externa o validació posterior
* iniciat = percep les fases del procés, s'inicia en la metacognició i l'autonomia; l'ajuda externa es limita
* competent = és capaç de prendre decisions sobre les tasques i planificar, pot relacionar l'habilitat amb d'altres; no necessita ajuda per realitzar les tasques
* proficient = insereix l'habilitat en un context global, aprecia possibles desviacions i implicacions del que està fent, pot ensenyar a altres individus
* expert = aplica l'habilitat a noves situacions, innova en la tasca, aplica la intuïció i el pensament racional a l'anàlisi del context

## Referències

* ↑ «Abilità - Significato ed etimologia - Vocabolario» (en italià). [Consulta: 23 agost 2024].
* ↑ «Habilidad - EcuRed» (en castellà). [Consulta: 30 agost 2024].
* ↑ Umbrex. «The Dreyfus Model of Skill Acquisition | Tools for Thinking» (en anglès americà). [Consulta: 22 setembre 2024].
* ↑ Rusconi, Gianpiero. «Understanding The Dreyfus Model of Skill Acquisition» (en anglès britànic), 15-05-2023. [Consulta: 22 setembre 2024].
* ↑ Russell, Nancy. «Understanding The Dreyfus Model Of Skill Acquisition In Education» (en anglès americà), 28-03-2024. [Consulta: 22 setembre 2024].
Viccionari
# Riells

«Riells» té aquests significats:
* Riells o Riells del Montseny, entitat de població de Riells i Viabrea
* Riells i Viabrea, municipi de la comarca de la Selva
* Riells (l'Escala), veinat al municipi de l'Escala (Alt Empordà)
* Platja de Riells, platja al municipi de l'Escala (Alt Empordà)
* Riells del Fai, poble al municipi de Bigues i Riells (Vallès Oriental)
* Bigues i Riells, municipi de la comarca del Vallès Oriental
# Foxhall Parker Keene

Foxhall Parker Keene (San Francisco, Califòrnia, 18 de desembre de 1867 – Ayer's Cliff, Quebec, 25 de setembre de 1941) va ser un criador de cavalls de pura sang destinats a les curses de cavalls estatunidenc i medallista d'or als Jocs Olímpics de 1900 en la competició de polo com a membre de l'equip mixt Foxhunters Hurlingham. En aquest equip també hi competien Denis St. George Daly, John Beresford, Frank MacKey i Sir Alfred Rawlinson. També fou un jugador amateur de tennis. Va ser considerat el millor jugador de polo estatunidenc durant vuit anys. Va disputar el U.S. Open de golf i fou pioner en les curses d'automobilisme, tot disputant la Gordon Bennett Cup el 1903. A banda de disputar curses a cavall, també fou membre fundador de National Steeplechase Association.

## Referències

* ↑ «Foxhall Keene Olympic Results». sports-reference.com. Arxivat de l'original el 3 de setembre 2011. [Consulta: 21 abril 2016].
* ↑ «Foxhall P. Keene, Famous Poloist. Captain of the 1913 American Team That Went to England Is Dead in Canada». The New York Times, 26-09-1941 [Consulta: 13 abril 2011].
* ↑ «Foxhall Parker Keene». Museum of Polo and Hall of Fame. Arxivat de l'original el 24 de desembre 2002. [Consulta: 13 abril 2011].

## Enllaços externs

* Hatch, Alden i Foxhall Keene. Full Tilt. The Sporting Memoirs of Foxhall Keene. (1938) The Derrydale Press ISBN 1-199-23975-5
* Eclipse Press story of James and Foxhall Keene Arxivat 2006-05-11 a Wayback Machine.
* Foxhall Keene racing in his Mercedes (Vanderbilt Cup)
* DatabaseOlympics for Foxhall Keene
* Rockaway Hunting Club information on Foxhall Keene Arxivat 2006-10-26 a Wayback Machine.
# Jens Hajslund

Jens Madsen Hajslund (Hjerm, Struer, Jutlàndia Central, 29 de maig de 1877 - Holstebro, Jutlàndia Central, 28 d'agost de 1964) va ser un tirador danès que va competir a començaments del segle xx.
El 1912 va prendre part en els Jocs Olímpics d'Estocolm, on disputà tres proves del programa de tir. Guanyà la medalla de bronze en la competició de rifle lliure per equips, mentre en la de rifle militar per equips fou vuitè i abandonà en la de rifle lliure, 300 metres tres posicions.

## Referències

* ↑ «Jens Hajslund Olympic Results». sports-reference.com. Arxivat de l'original el 9 de novembre 2014. [Consulta: 8 juny 2017].
# Johnny Hayes

John Joseph "Johnny" Hayes (Nova York, 10 d'abril de 1886 – Englewood, Nova Jersey, 25 d'agost de 1965) va ser un atleta estatunidenc que va competir a començaments del segle XX i que el 1908 guanyà la marató als Jocs Olímpics de Londres. La victòria de Hayes contribuí a la popularització de les carreres de llarga distància i les maratons als Estats Units. També fou el primer home en guanyar una marató disputada sota l'actual distància oficial de 42 quilòmetres i 195 metres, ja que les anteriors maratons olímpics s'havien disputat sobre un recorregut de 25 milles.
Nascut a Nova York en el si d'una família d'emigrants irlandesos, inicià la seva carrera atlètica el 1906 amb una cinquena posició en la marató de Boston, amb un temps de 2h 55' 38". El 1907 acabà tercer en aquesta mateixa marató, amb un temps de 2h 30' 38" i guanyà la primera edició de la Yonkers Marathon. El 1908 acabà segon, a 21" de Thomas Morrissey en la marató de Boston, amb un temps de 2h 26' 34", cosa que el classificà per a la disputa dels Jocs Olímpics de Londres d'aquell mateix anys.
En la marató olímpica l'italià Dorando Pietri fou el primer en creuar la línia d'arribada en un final de cursa agònic, però fou ajudat, il·legalment, pels oficials de carrera. Hayes va ser el segon en creuar la línia d'arribada, i després d'una protesta oficial dels Estats Units Pietri fou desqualificat.
El novembre de 1908 va ser organitzada un enfrontament directe entre Pietri i Hayes al Madison Square Garden. La cursa fou guanyada per Pietri per 75 iardes. Una segona cursa els enfrontà el 15 de març de 1909 i novament fou Pietri el vencedor. Ambdós passaren al professionalisme després dels Jocs Olímpics i aconseguiren una fama important.
Als Jocs Olímpics de 1912 Hayes exercí d'entrenador de l'equip estatunidenc d'atletisme. Posteriorment estudià educació física.

## Referències

* ↑ «Track and Field Athletics». A: The World 1910 Almanac and Encyclopedia. Nova York: Press Publishing Company, 1909, p. 384–385.
* ↑ Whorton, James C.. «"Athlete's Heart": The Medical Debate over Athleticism, 1870–1920». A: Sport and Exercise Science: Essays in the History of Sports Medicine. University of Illinois Press, 1992, p. 127. ISBN 9780252062421.
* ↑ 1910 Mecca Cigarettes Champion Athlete and Prize Fighter Series trading card. wingedfist.com
* ↑ Cooper, Pamela. «The New York City Marathon Culture». A: The American Marathon. Syracuse, New York: Syracuse University Press, 1999. ISBN 9780815605737.
* ↑ 2008 Boston Marathon Media Guide.
* 1 2 3 Johnny Hayes. sports-reference.com
* ↑ John Hayes. trackfield.brinkster.net
# Herbert Nicol

Herbert Saint John Nicol (Birmingham, West Midlands, 12 d'abril de 1873 - North Vancouver, Colúmbia Britànica, Canadà, 10 de febrer de 1950) va ser un jugador de rugbi anglès que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de plata en la competició de rugbi, com a integrant de l'equip Moseley Wanderers RFC, que exercia d'equip nacional en aquesta competició.

## Referències

* ↑ «Herbert Nicol Olympic Results». sports-reference.com. Arxivat de l'original el 10 d’agost 2011. [Consulta: 27 setembre 2015].
# Charles Van Den Broeck

Charles Van Den Broeck va ser un esportista belga que va competir a començaments del segle xx. Especialista en el joc d'estirar la corda, guanyà la medalla de bronze als Jocs Olímpics de 1920 a Anvers.

## Referències

* ↑ «Charles Van Den Broeck Olympic Results». sports-reference.com. Arxivat de l'original el 20 d'octubre 2012. [Consulta: 22 juny 2017].
# John Paul McCann

John Paul McCann va ser un jugador de polo irlandès que el 1908 va prendre part en els Jocs Olímpics de Londres, on guanyà la medalla de plata en la competició de polo, com a integrant de l'equip Ireland. En aquest equip també hi competien Percy O'Reilly, John Hardress Lloyd i Auston Rotheram, tots com a membres de l'equip britànic.

## Referències

* ↑ «John McCann Olympic Results». sports-reference.com. Arxivat de l'original el 24 de març 2009. [Consulta: 7 desembre 2015].
# John Boles

John Boles (Fort Smith, 31 de gener de 1888 - San Antonio, 16 de juliol de 1952) va ser un tirador estatunidenc que va competir durant la dècada de 1920.
El 1924 va prendre part en els Jocs Olímpics de París, on disputà cinc proves del programa de tir. Guanyà la medalla d'or en la prova de tir al cérvol, tret simple individual i la de bronze en la de tir al cérvol, tret simple per equips, formant equip amb Raymond Coulter, Dennis Fenton i Walter Stokes. En la de tir al cérvol, doble tret per equips fou cinquè, setè en la doble tret individual i dotzè en la de carrabina, 50 metres .

## Referències

* ↑ «John Boles Olympic Results». sports-reference.com. Arxivat de l'original el 1 de gener 2015. [Consulta: 9 setembre 2017].
# Casa Maria Teresa

La casa Maria Teresa és una obra del municipi d'Agullana (Alt Empordà) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici situat a prop del centre del poble. És un edifici, amb una distribució en planta convencional, destaca pel seu llenguatge innovador de clara arrel racionalista en un entorn de construccions tradicionals. Constitueix un volum perfecte, sense cap mena d'articulació, i només les finestres esdevenen elements destacables. En elles es conjuminen totes les formes i dimensions possibles: circular, quadrada i rectangular; gran, petita i mitjana; finestres i balcons. La distribució manté una certa regularitat, a excepció del costat de tramuntana, on l'anarquia de les obertures trenca aquest principi. Un ràfec força destacat contribueix a atorgar a l'edifici una certa noblesa. Per acabar, cal destacar l'entrada al pati d'accés, feta amb un túnel de formes corbes i un sostre pla.
Durant el segle xx va ser l'escola d'Agullana, una fàbrica, i finalment l'any 1922 va esdevenir una casa quan Joaquim Bech de Careda i Herminia Rivas la van comprar com a nova llar.

## Referències

* ↑ «Casa Maria Teresa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 desembre 2015].
# Harry Porter

Harry Franklin Porter (Bridgeport, Connecticut, 31 de juny de 1882 - Hartford, Connecticut, 27 de juny de 1965) va ser un atleta estatunidenc, especialista en salt d'alçada que va competir durant els primers anys del segle xx.
El 1908 va prendre part en els Jocs Olímpics de Londres, on guanyà la medalla d'or en el salt d'alçada amb un millor salt d'1m 90cm.
El 1909 aconseguí un millor salt d'1m 93cm, millor marca mundial de l'any.

## Referències

* 1 2 «Harry Porter Olympic Results». sports-reference.com. Arxivat de l'original el 28 d’agost 2011. [Consulta: 8 abril 2016].
# Gerardo Barbero

Gerardo Fabián Barbero (21 d'agost de 1961 - 4 de març de 2001), fou un jugador d'escacs argentí, que tenia el títol de Gran Mestre des de 1987.

## Biografia i resultats destacats en competició

Barbero va néixer a Lanús, però la seva infància i joventut van transcórrer a Rosario, província de Santa Fe, Argentina. El seu primer mestre d'escacs va ser el farmacèutic Rufino Aquino.
A la seva ciutat, va jugar en els clubs Provincial, Rosarino de Ajedrez, Newell's Old Boys i CAOVA, i fou campió de l'Associació Rosarina d'Escacs els tres cops que hi va participar.
Barbero fou cinquè al Campionat del món juvenil de 1978 a Graz (el campió fou Serguei Dolmatov). A nivell nacional, va ser tres vegades campió argentí en categories juvenils, i el 1984 es proclamà Campió absolut de l'Argentina. La FIDE li va atorgar els títols de Mestre Internacional el 1985 i de Gran Mestre el 1987.
A nivell internacional, va vèncer als torneigs de Montpeller 1986, Prokuplje 1987 i l'Obert de Kecskemét 1987.
Des de 1986 residia a Budapest, Hongria, on es va casar i va tenir un fill. A Hongria, es va fer amic de Bobby Fischer, a qui, segons el GM Eugenio Torre, "li agradava Barbero". Va morir a Budapest de càncer als 39 anys.
El tercer capítol del llibre de Tibor Karolyi de 2009 Genius in the Background està dedicat a ell.

### Participació en competicions per equips

Va participar sis vegades a les Olimpíades d'escacs representant l'Argentina, essent el primer tauler a l'olimpíada de Novi Sad 1990, on va obtenir el 50% dels punts.

### Partida notable

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
El 1991 va guanyar aquesta partida contra Bent Larsen a Buenos Aires (defensa semieslava):

## Bibliografia complementària

* Karolyi, Tibor; Aplin, Nick. Genius in the Background. Quality Chess, 2009. ISBN 978-1906552-37-4.

## Notes i referències

* 1 2 3 «Nota biogràfica de Gerardo Barbero» (en anglès). Chessgames.com. [Consulta: 29 desembre 2012].
* 1 2 «Notes biogràfiques sobre Gerardo Barbero» (en castellà). ajedrez-de-estilo.com. Arxivat de l'original el 2007-10-20. [Consulta: 29 desembre 2012].
* 1 2 Karolyi, Tibor; Aplin, Nick. «3». A: Genius in the Background. Quality Chess, 2009, p. 82–110. ISBN 978-1-906552-37-4.
* ↑ Manuel Lopez Michellone. «Murió el gran maestro Marcel Sisniega». revista Proceso, 22-01-2013. Arxivat de l'original el 2020-04-07. [Consulta: 7 setembre 2020].
* ↑ «Torneigs Majors i Campionats de l'Argentina (notes en castellà)». Arxivat de l'original el 25/10/2009.
* ↑ «Campions de l'Argentina fins al 2003» (en castellà). Web de la Federació Argentina d'Escacs. Arxivat de l'original el 2012-10-25. [Consulta: 27 desembre 2012].
* ↑ «Dades de Gerardo Barbero» (en anglès). OlimpBase. [Consulta: 29 desembre 2012].
# Màscara de Pakal

La màscara de Pakal és una peça funerària de jade trobada a la tomba de K'inich Janaab' Pakal, governant de l'antiga ciutat de Palenque, a l'estat mexicà de Chiapas. La peça, la va trobar al 1952 l'arqueòleg Alberto Ruz Lhuillier dins la tomba d'aquest governant com a peça més important del seu aixovar funerari. Fou restaurada en la dècada dels 2000 per temptar de recuperar l'aspecte originari, que correspondria als trets fisonòmics de Pakal. Ara forma part de la col·lecció del Museu Nacional d'Antropologia de Mèxic i n'és una de les peces de major valor.
La peça original estava formada per més de 340 tessel·les de jade d'unes sis tonalitats diferents de verd, 4 aplicacions de petxina i 2 discs d'obsidiana decorats amb pigment negre que fan de pupil·les.

## Referències

* ↑ «Pakal II permitirá descifrar técnica maya en la elaboración de máscaras» (en espanyol). Crónica, 14-10-2007. [Consulta: 2 juny 2018].
* ↑ «Las 5 piezas más valiosas del Museo Nacional de Antropología». México Desconocido. [Consulta: 2 juny 2018].
* ↑ «Misterios de un rostro maya: nuevas perspectivas sobre K’inich Janaab’ Pakal de Palenque». Intervención, 2, 4, 2011, pàg. 67-69 [Consulta: 2 juny 2018].
# Conrad Magnusson

Conrad Emanuel Magnusson (Oslo, Noruega, 18 d'agost de 1874 - Chicago, Illinois, 14 de setembre de 1924) va ser un esportista estatunidenc que va competir a cavall del segle xix i el segle xx. El 1904 va prendre part en els Jocs Olímpics de Saint Louis en la prova del joc d'estirar la corda, en què guanyà la medalla d'or formant part de l'equip Milwaukee Athletic Club, junt a Sidney Johnson, Oscar Olson, Patrick Flanagan i Henry Seiling.

## Referències

* ↑ «Conrad Magnusson Olympic Results». sports-reference.com. Arxivat de l'original el 27 d'agost 2011. [Consulta: 7 octubre 2015].
# Luis Duggan

Luis Duggan (Buenos Aires, 6 de març de 1906 - 12 de juny de 1987) va ser un jugador de polo argentí d'origen irlandès que va prendre part en els Jocs Olímpics de Berlín, on guanyà la medalla d'or en la competició de polo. Compartí equip amb Manuel Andrada, Roberto Cavanagh i Andrés Gazzotti.

## Referències

* ↑ «Luis Duggan Olympic Results». sports-reference.com. Arxivat de l'original el 2012-11-14. [Consulta: 1r març 2019].